
Anexa la 
HCL Blejoi nr. ______/________________




Planul anual de acțiune privind serviciile sociale administrate și 
finanțate din bugetul local al comunei Blejoi pentru anul 2026


	Având în vedere: 
· Prevederile art.112, alin.(3), lit.b) și a art. 118 din Legea asistenței sociale nr. 292/2011, cu modificările și completările ulterioare și a Ordinului MMJS nr. 1086-2018 privind aprobarea modelului -  cadru al Planului de acțiune privind serviciile sociale administrate și finanțate din bugetul Consiliului Județean/Consiliului Local/Consiliul General al Municipiului București se întocmește și se aprobă Planul annual de acțiune privind serviciile sociale administrate și finanțate din bugetul Consiliul Local al comunei Blejoi, județul Prahova.
· Art. 3 alin(2), lit. b) – Anexa 3 din Hotărârea de Guvern nr. 797/2017 pentru aprobarea regulamentelor – cadru de organizare și funcționare ale serviciilor publice de asistență socială și a structurii orientative de personal;
· Strategia națională privind prevenirea instituționalizării persoanelor adulte cu dizabilități și accelerarea procesului de dezinstituțioalizare, pentru perioada 2022-2030;
· Strategia de dezvoltare a serviciilor sociale din județul Prahova în perioada 2021-2027 și Planurile operaționale de acțiune  în domeniul protecției drepturilor persoanelor adulte cu dizabilități și a persoanelor vârstnice;
· Strategia de Dezvoltare a Serviciilor Sociale acordate la nivelul comunei Blejoi, județul Prahova, pentru perioada 2026-2030, aprobată prin Hotărârea Consiliului Local Blejoi    nr. 12/29.01.2026 și în concordanță cu legislația în vigoare, planul anual de acțiune are ca obiectiv general:  
	Înfiinţarea şi dezvoltarea unui sistem realist şi eficient de servicii sociale la nivelul localităţii, capabil să asigure incluziunea socială a tuturor categoriilor vulnerabile, creşterea calităţii vieţii, tratament egal, nediscriminare şi dreptul la o viaţă demnă pentru toţi locuitorii comunei Blejoi. Înființarea prin HCL a Serviciilor sociale acordate și administrate de autoritatea publică locală, structură fără personalitate juridică, organizată ca unitate de asistență socială în cadrul aparatului de specialitate al primarului potrivit art. 41 (1)-(3), ca serviciu social de interes local adresat beneficiarilor care trăiesc și locuiesc pe raza teritorială a comunei, potrivit art. 42 alin.(1) din Legea nr. 292/2011 – Legea asistenței sociale.
· Strategia națională privind îngrijirea pe lungă durată și îmbătrânirea activă pentru perioada 2023-2030.
	Obiective prioritare:
· Asigurarea mecanismelor de creștere a responsabilității sociale din serviciile sociale;
· Îmbunătățirea sistemelor de evaluare a nevoilor și de management al informațiilor, precum și corelarea acestora cu politica și practicile locale de luare a deciziilor;
· Îmbunătățirea finanțării serviciilor sociale;
· Dezvoltarea serviciilor destinate grupurilor vulerabile incluzând copiii, persoanele cu dizabilități, persoanele vârstnice și alte grupuri vulnerabile.
	Obiective specifice:
· Asigurarea dreptului copiilor la educație;
· Pregătirea continuă a personalului;
· Asigurarea protecției sociale pentru persoanele din comunitate aflate în dificultate;
· Informarea persoanelor cu dizabilități, a familiilor lor, cu privire la drepturile și obligațiile pe care le au conform legii;
· Imbunătățirea calității vieții pentru copiii ai căror părinți sunt plecați la muncă în străinătate;
· Realizarea unor parteneriate public-public, cu alte autorități sau instituții publice sau private;
· Implementarea unitară și coerentă a prevederilor legale din domeniul asistenței sociale corelate cu nevoile și problemele sociale ale grupului țintă.
	Planul anual de acțiune privind serviciile sociale administrate și finanțate  din bugetul local al comunei Blejoi pentru anul 2026 cuprinde:
	Capitolul I - Date privind administrarea, înființarea și finanțarea serviciilor sociale;
	Capitolul II – Planificarea activităților de informare a publicului cu privire la serviciile sociale existente la nivel local în conformitate cu  art. 3, alin. (2), lit. l) din H.G. nr. 797/2017;
	Capitolul III – Programul de formare și îndrumare metodologică a personalului care lucrează în domeniul serviciilor sociale.
CAPITOLUL I -  Administrarea, înființarea și finanțarea serviciilor sociale

	Compartimentul de Asistență Socială și Autoritate Tutelară de la nivelul primăriei comunei Blejoi este structură specializată în administrarea și acordarea beneficiilor de asistență socială și a serviciilor sociale, înființată la nivel de compartiment funcțional în Aparatul de specialitate al Primarului comunei Blejoi, cu scopul de a asigura aplicarea politicilor sociale în domeniul protecției lului, familiei, persoanelor vârstnice, persoanelor cu dizabilități, precum și altor persoane, grupuri sau comunități aflate în nevoie socială.
	În aplicarea politicilor sociale în domeniul protecției copilului, familiei, persoanelor vârstnice, persoanelor cu dizabilități, precum și altor persoane, grupuri sau comunități aflate în nevoie socială, Compartimentul de Asistență Socială și Autoritate Tutelară de la nivelul comunei Blejoi, îndeplinește, în prinipal, următoarele funcții:
· De realizare a diagnozei sociale la nivelul comunei Blejoi, prin evaluarea nevoilor sociale ale comunității, realizarea de sondaje și anchete sociale, valorificarea potențialului comunității în vederea prevenirii și depistării precoce a situaților de neglijarea, abuz, abandon, violență, a cazurilor de risc de excluziune socială;
· De coordonare a măsurilor de prevenire și combatere a situațiilor de marginalizare și excludere socială în care se pot afla anumite grupuri;
· De strategie prin dezvoltarea serviciilor sociale și a planului anual de acțiune;
· De comunicare și colaborare cu serviciile publice deconcentrate ale ministerelor și instituțiilor care au responsabilități în domeniul asistenței sociale, cu serviciile publice locale de asistență socială, precum și cu repezentanții societății civile care desfășoară activități în domeniu, cu reprezentanții furnizorilor privați de servicii sociale, precum și cu persoanele beneficiare;
· De promovare a drepturilor omului, a unei imagini pozitive a persoanelor, familiilor și grupurilor vulnerabile.
	Beneficiarii serviciilor sociale, grupuri vulnerabile identificate:
A. Copiii și familiile aflate în dificultate identificate sunt: 
a) Tineri provenind din sistemul de protecție a copilului:
b) Familii monoparentale;
c) Familii tinere;
d) Copii cu părinți plecați la muncă în străinătate;
Problemele sociale ale copiilor și familiilor aflate în dificultate sunt: 
a. Resurse financiare insuficiente și dificultăți în gestionarea lor;
b. Familii cu climat social defavorabil;
c. Abandonul școlar;
d. Probleme de sănătate;
e. Dificultăți în obținerea unor drepturi.
B. Persoane vârstnice
	Problemele sociale ale persoanelor vârstnice sunt:
a) Sănătate precară;
b) Venituri mici în raport cu necesitățile;
c) Izolare, singurătate;
d) Capacitatea scăzută de autogospodărire;
e) Absența suportului pentru familia care are în îngrijire un vârstnic dependent;
C. Persoane cu handicap: minori și adulți:
	Problemele sociale ale persoanelor cu handicap sunt:
a) Accesibilitatea, inclusiv în propria locuință;
b) Lipsa profesioniștilor în servicii specializate;
c) Atitudinea discriminatorie a societății;
d) Situația materială precară;
e) Absența suportului pentru familia care are în întreținere persoana cu handicap;
f) Lipsa centrelor rezidențiale/ de zi, specializate pe tipuri de handicap.
D. Tipurile de situații de dificultate, vulnerabile, dependente sau risc social și estimarea numărului de beneficiari.
1. Persoane cu dizabilități, adulți: handicap grav – aproximativ 230;
2. Copii cu dizabilități: indiferent de grad – 29;
3. Familia cu venituri insuficiente: (beneficiari de venit minim de incluziune: 7 familii; ajutor de încălzirea a  locuinței – 57 familii);
4. Copii cu părinți plecați la muncă în străinătate: - 13;
5. Asistenți personali ai persoanelor cu handicap: - 45.

A. Serviciile sociale existente la nivel local:
	Nr.
Crt
	Cod serviciu,
Conform
Nomenclatorului serviciilor sociale
	Denumirea serviciului social
	Capacitate
	Grad ocupare
	Bugetele estimate pe surse de finantare pentru serviciile sociale existente:

	
	
	
	
	
	Buget local(lei)
	Buget judetean
	Buget de stat
	Contributii persoane beneficiare
	Total

	-
	-
	-
	-
	-
	-
	-
	-
	-
	-



B. Servicii sociale propuse spre a fi înființate:

	Nr.
Crt
	Denumire serviciu social propus
	Cod serviciu social
	Capacitate
Necesara
	Capacitate
spatiu necesar
–mp-
	Resurse Umane necesare (personal de specialitate, de ingrijire si asistenta, personal gospodarie, întretinere -reparatii, deservire)
	Bugetele estimate pe surse de finantare pentru serviciile sociale propuse pentru a fi înființate:
	
Justificare

	
	
	
	
	
	
	Buget local (lei)
	Buget judetean
	Buget de stat
	Contributii persoane beneficiare
	Alte surse
-(lei)

	

	
	
	
	Nr. Benef.
	Nr. locuri
	
	
	
	
	
	
	
	

	1
	Servicii de asistență comunitară
	8899CZ-PN-V
	
-
	
-
	Sediul Primăriei Blejoi, 
	Asistent social, inspector de specialitate, medic, psiholog, personal administrativ
	200.000
	
-
	
	
-
	
-
	De a sprijini și asista persoanele din comunitate  aflate în dificultate  în prevenirea situațiilor de risc.

	2
	Centru de zi de asistență și recuperare
	8810CZ-V-I
	




25/50
	




75
	




993 metri pătrați
	Personal calificat: asistent social, medic, asistent medical, psiholog, asistent medical comunitar, administrator
	



2.257.586lei
	



-
	



-
	



-
	



PNNR
4.136.634 lei
	Creșterea gradului de acoperire a serviciilor sociale pentru grupul vulnerabil”persoane vârstnice” și îmbunătățirii calității serviciilor sociale.



C. Programul anual de contractare a serviciilor sociale din fonduri publice, în baza prevederilor Legii asistenței sociale nr. 292/2011, cu modificările și completările ulterioare, pentru realizarea obiectivelor specifice, bugetul estimat pe anul 2026 este 6.594.220 de RON.
D. Diversificarea serviciilor oferite de/în comunitate pentru persoanele cu dizabilități și oferirea de asistență familiei, în scopul păstrării persoanelor cu dizabilități în comunitate. În vederea oferirii de suport familiilor ce au în întreținere persoane încadrate în grad de handicap, primăria comunei Blejoi are dezvoltat în aparatul propriu de specialitate, compartimentul Cabinete medicale școlare, ce dispune de două asistente medicale ce își desfășoară activitatea în cadrul Grădiniței cu Program Prelungit Ploieștiori. Personalul specializat are atribuții prevăzute în fișa postului prin care pot veni în sprijinul compartimentului de asistență socială în situațiile în care este necesară evaluarea și consemnarea situației din punct de vedere medical.

Obiective specifice:
1. Construirea unei intervenții prioritare în domeniul prevenirii instituționalizării și pentru asistența persoanei cu dizabilități;
2. Consolidarea serviciilor de asistență în comunitate  a persoanei cu dizabilități;
3. Facilitarea accesului pe piața muncii, inclusiv prin intermediul întreprinderilor de economie socială


CAPITOLUL II – Planificarea activităților de informare a publicului cu privire la serviciile sociale
 existente la nivel local în conformitate cu  art. 3, alin. (2), lit. l) din H.G. nr. 797/2017;

	Compartimentul de Asistență Socială și Autoritate Tutelară din cadrul primărei comunei Blejoi, are înființată pagina web-site: www.primariablejoi.ro.
Revizuirea/Actualizarea informațiilor care se publică pe pagina de internet/se afișează la sediul primăriei: 
1. a) Strategia de dezvoltare a serviciilor sociale;
b) Planul anual de acțiune privind serviciile sociale administrate și finanțate din bugetul consiliului local;
c) Activitatea proprie și serviciile aflate în proprie administrare – formulare, modele de cereri în format editabil, programul instituției, condiții de eligibilitate, informațiile privind costurile serviciilor sociale acordate, pentru fiecare serviciu furnizat etc.- se actualizează cel puțin lunar;
d) Informații privind serviciile sociale disponibile la nivelul unității administrativ teritoriale acordate de furnizori publici ori privați;- se actualizează anual;
e) Informații privind alte servicii de interes public care nu au organizate compartimente deconcentrate la nivelul unității administrati-teritoriale (spre exemplu servicii de ocupare a forței de muncă) -  se actualizează cel puțin trimestrial;
2.  Activități de informare a publicului, altele decât activitatea de informare a beneficiarului în cadrul procesului de acordare a serviciilor sociale, respectiv pe perioada realizării evaluării inițiale, a anchetelor sociale sau a activității de consiliere în cadrul primăriei;
· Luna Martie – Ziua Mondială a Asistenței Sociale, Ziua Mondială a Sindromului Down (21 martie), Ziua Internațională a copiilor străzii (21 martie); 
· Luna Aprilie – Ziua Internațională a Conștientizării Autismului (2 aprilie);
· Luna Iunie – Ziua Internațională a copilului (1 iunie), Ziua Națională pentru adopție (2 iunie);
· Luan Octombrie – Ziua Internațională a persoanelor vârstnice (1 octombrie);
· Luna Noiembrie – Ziua Internațională a drepturilor copilului (20 noiembrie), Ziua Internațională pentru Eliminarea Violenței împotriva Femeilor (25 noiembrie);
· Luna Decembrie – Ziua Internațională a persoanelor cu dizabilități (3 decembrie).
3. Telefonul verde: 0800 500 550;
4. Campanii de informare și sensibilizare a comunității, organizate de serviciul public de asistență socială sau în colaborare cu alte servicii publice de interes local etc.
· Activități organizate periodic în conformitate cu Agendei manifestărilor cultural-artistice, sportive și educative, finanțate din bugetul local în anul 2026. 
5. Campanii de promovare a serviciilor sociale ale serviciului public de asistență socială: de câte ori este necesar.
6. Organizarea de întâlniri tripartite: furnizorii de servicii sociale, organizații de voluntariat, asociații ale persoanelor beneficiare: 
· înființarea și aprobarea consiliului comunitar consultativ prin intermediul căruia se vor avea în vedere identificarea și soluționarea problemelor sociale de la nivel local prin implicarea reprezentanților comunității;
7. Activități de informare și consiliere realizate prin compartimentul de asistență socială, cum ar fi: excluziunea socială, respectarea drepturilor persoanelor cu dizabilități și a drepturilor sociale și promovarea măsurilor de asistență socială, mediere socială etc. –  ori de câte ori este necesar:
	Nr. crt.
	Tematică
	Scurtă descriere 

	
1
	Campanie de informare a membrilor comunității cu privire la consecințele violenței domestice
	Conștientizarea efectelor violenței domestice asupra creșterii și dezvoltării psihice și fizice a copiilor; Promovarea egalității de șanse și de tratament între femei și bărbați, respectului reciproc, rezolvarea nonviolentă a conflictelor în relațiile interpersonale, dreptului la integritate personală.

	
2
	
Campanie de informare a membrilor comunității cu privire la stimulentul financiar pentru nou-născuți
	
Descrierea procedurii de acordare a stimulentului financiar pentru nou-născuți ce au părinți cu domiciliul pe raza comunei Blejoi, acesta își propune creșterea natalității la nivel local și național

	
3
	
Campanie de informare a membrilor comunității cu privire la copiii cu părinți plecați la muncă în străinătate
	
Informarea comunității cu privire metodologia de monitorizare a copiilor cu părinți plecați la muncă în străinătate, procedura privind delegarea autorității părintești pe perioada plecării ambilor părinți în străinătate

	
	
	


8. Mesaje de interes public transmise prin presă (ziarul local): informarea comunității cu privire la cadrul legislativ ce reglementează activitatea compartimentului prin: 
- publicarea pe site-ul primăriei a modificărilor legislative apărute precum și efectuarea de informări verbale la domiciliul beneficiarului;
- informarea privind acordarea venitului minim de incluziune conform Legii nr. 196/2016 privind acordarea venitului minim de incluziune, cu modificările și completările ulterioare;
- informare privind acordarea tichetelor de grădiniță conform Legii nr. 248/2015 privind stimularea participării în învățământul preșcolar a copiilor provenind din familii defavorizate, republicată;
	În vederea asigurării eficienței și transparenței în planificarea, finanțarea și acordarea serviciilor sociale, personalul din cadrul Compartimentului de Asistență Socială și Autoritate Tutelară de la nivelul comunei Blejoi, județul Prahova au următarele obligații principale:
a) Asigurarea informării comunității;
b) Transmiterea către DGASPC Prahova a Strategiei Locale și a Planului Anual de Acțiune, în termen de 15 zile de la data aprobării acestora;
c) Transmiterea trimestrial, în format electronic, serviciului public de asistență socială de la nivelul județean, a datelor și informațiilor colectate la nivel local privind beneficiarii, furnizorii de servicii sociale și serviciile sociale administrate de aceștia, precum și a rapoartelor de monitorizare și evaluare a copiilor cu dizabilității;
d)  Comunicarea informațiilor solicitate sau, după caz, punerea acestora la dispoziția instituților/structurilor cu atribuții  în monitorizarea și controlul respectării drepturilor omului, în monitorizarea utilizării procedurilor de prevenire și combatere a oricăror forme de tratament abuziv, neglijent, degradant asupra beneficiarilor serviciilor sociale, precum și acordarea de sprijin în realizarea vizitelor de monitorizare, în condițiile legii.



CAPITOLUL III – Programul de formare și îndrumare metodologică a personalului care 
lucrează în domeniul serviciilor sociale.

	Propuneri de activități de formare profesională continuă în vederea creșterii performanței personalului din structurile proprii/instruire:
	Tip curs/sesiune
	Personal
	Nr. de persoane
	Buget estimat
	Sursa de finanțare

	De perfecționare
	Inspector cu atribuții
	1/1
	1500 lei
	Buget local

	De perfecționare
	Asistent social
	1/1
	1500 lei
	Buget local

	De instruire
	Asistenți personali
	45
	0
	-



	Sesiuni de instruire pentru:
a. instruirea personalului din centre conform cerintelor standardelor de calitate- nu este cazul
b. asistenți personali – 45 asistenți personali vor fi instruiți in anul 2026 de către salariații cu competențe necesare de la nivelul primăriei Blejoi, județul Prahova;
c. ingrijitori informali- nu este cazul;
d. voluntari – la nivelul Primăriei nu sunt in derulare programe de voluntariat.

Acțiunile pe care ni le propunem pentru anul 2026 la nivelul Compartimentului de Asistență Socială și Autoritate Tutelară de la nivelul comunei blejoi au drept scop exclusiv, sprijinirea/consilierea copiilor vulnerabili, prevenirea și combaterea sărăciei și riscului de excluziune socială, acțiuni care sunt adresate persoanelor și familiilor fără venituri sau cu venituri reduse, persoanelor cu handicap, persoanelor vârstnice, precum și persoanelor private de libertate. Cu toate că responsabilitatea privind dezvoltarea propriilor capacități de integrare socială și implicarea activă în soluționarea situațiilor de dificultate revine fiecărei persoane, precum și familiei acesteia, autoritățile statului intervin prin crearea de oportunități egale și, în subsidiar, prin acordarea de beneficii de asistență socială și servicii sociale adecvate.
	Personalul din cadrul Compartimentului de Asistență Socială și Autoritate Tutelară de la nivelul comunei Blejoi, județul Prahova își propune următoarele obiective: promovarea drepturilor omului, a unei imaginii pozitive a persoanelor, familiilor și grupurilor vulnerabile, astfel încât serviciile sociale să primeze față de beneficiile de asistență socială, să prevină și să limiteze orice formă de dependență față de ajutorul acordat de stat sau de comunitate, prin consilierea și îndrumarea acestora prin găsirea unor locuri de muncă, excepție făcând persoanele vârstnice.
	Caracteristicile principale ale planului de acțiune propus în cadrul Compartimentului de Asistență Socială și Autoritate Tutelară, măsurile de asistență socială se realizează consecvent și cu prioritate în favoarea persoanelor și familiilor în dificultate sau susceptibile a deveni social dependente pentru prevenire și ameliorarea situației e dificultate și atenuare a consecințelor, precum și pentru menținerea unui nivel de viață al persoanei sau familiei, prin acordarea de sprijin suplimentar constând în prestații și servicii sociale.

Considerații finale:
	Prezentul plan de acțiuni privind dezvoltarea serviciilor sociale  pentru anul 2026, este adus la cunoștință personalului, a partenerilor, a comunității și a altor factori interesați. Aplicarea Planului de Acțiune se va face  în condițiile unei verificări periodice a nevoilor beneficiarilor de asistență, așa cum este  stabilit de legislația în vigoare. De cele mai multe ori, beneficiarul unei măsuri de protecție specială aduce în discuție apariția unor probleme noi, astfel încât, acesta devine beneficiarul mai multor măsuri de protecție socială.
	Atingerea obiectivelor din Planul de acțiune privind măsurile de asistență socială se realizează conform  bugetului de venituri și cheltuieli în care sunt cuprinse investițiile și sumele alocate pentru anul 2026. 

INIȚIATOR
PRIMAR,
Adrian DUMITRU



